 Diinta Islaamku waa Diin naxariis iyo isu-kaalmayn, sida ka muuqata aayaddan Eebbe ku fari in loo guuriyo dadka guri-laaanta ah rag iyo haweenba, lana kaalmeeyo dadka dooni inay ka hoos-baxaan gacanta iyo inay is-dhawrto ciddaan karin kharashka guur inta Eebbe ka deeqi, iyo inaan la farin haweenka iyo gabdhaha gacantooda ku hoos-jira xumaan iyo zino, isagoo la dooni dhalanteed adduun, Eebbase waa dambi-dhaafe ciddii u tawbad-keenta, wuxuuna inoo soo dejiyay aayaad cad cad iyo tusaale dadkii hore iyo waanada ciddii dhawrsata taasina waxay ku tusin in Islaamku yahay Diin caddaalad, isu-kaalmayn, nadaafo, sharaf iyo dhawrsooni, Islaamkuna markuu u-yeedhi in la xoreeyo dadka gacan ku hoos-jira oo ah ruux maxaad maleyn kuwa gaalada ah ee addoonsada dad, haddana qayliyi ama Islaamka xoraynta fari wax ka sheegi, waa doqommo indha-la, oon fikirayn, waxaase kasii xun kuwa u durbaan-tumi kuwaas. 